 Kwa mujibu wa ratiba ya michuano hiyo, nusu fainali zote zitachezwa leo. Simba na Polisi zitacheza saa 10 jioni na saa mbili usiku Mtibwa Sugar itamenyana na JKU kwenye uwanja huo wa Amaan.Simba ilifika hatua ya nusu fainali baada ya kuifunga Taifa Jang’ombe mabao 4-0 na Polisi iliifunga KCCA ya Uganda kwa mikwaju ya penalti 5-4.Kwa upande wa timu ya Mtibwa ilitinga hatua hiyo kwa kuifunga Azam kwa mikwaju ya penalti 7-6 huku JKU ikiitoa Yanga kwa bao 1-0.Michuano hiyo ambayo inafanyika kila mwaka kwa ajili ya kusherehekea Mapinduzi ya Zanzibar ambayo mwaka huu yanatimiza miaka 51 inatarajiwa kufikia tamati yake Jumatatu ambapo mgeni rasmi atakuwa Rais wa Zanzibar, Dk Ali Mohamed Shein.